section_heading: Životopis
paragraph_text: Kasnije sa svojim partnerom, agentom Goddardom, prilazi Tonyju u njegovu domu, zatraživši od njega da mu prenese informacije o terorizmu ako naiđe na njih u svojem poslu. Tony isprva odbije suradnju, ali se predomisli nakon što posumnja da su dva muslimana redovna posjetitelja Bada Binga, koja su plaćala Christopheru Moltisantiju za ukradene brojeve kreditnih kartica, umiješana u terorističke aktivnosti. Tony predaje Harrisu njihova imena i brojeve mobitela, a ovaj mu zauzvrat obećava da će napisati pismo o Tonyjevoj pomoći koje će biti umetnuto u Tonyjev dosje da sudac razmotri pri osudi ako bi Tony ikad bio osuđen. Harris se sastaje s Tonyjem, koji mu ponudi ime banke muslimana. Zauzvrat, Harris kaže Tonyju kako je Leotardo koristio telefonsku govornicu u Oyster Bayu. Nakon što agent Goddard kasnije obavještava o Leotardovu ubojstvu, Harris se raduje uspjehu svoje spletke.